இந்த வேலைநிறுத்தப் போராட்டம் சென்னை, திருவள்ளூர் மற்றும் காஞ்சிபுரம் ஆகிய மாவட்டங்களில் நடைபெறும் என்று அறிவிக்கப்பட்டுள்ளது. இதுதொடர்பாக புதிய தலைமுறையிடம் தொலைபேசி வழியாக பேசிய குடிநீர் உற்பத்தியாளர்கள் சங்கத்தைச் சேர்ந்த முரளி, குடிநீர் கேன்களுக்கு 18 சதவீதம் வரி விதிக்கப்பட்டது கண்டிக்கத்தக்கது. குடிநீர் ஆலைகளுக்கு ஆழ்துளை கிணறுகள் மூலம் நீர் எடுப்பதை அதிகாரிகள் தடுத்து வருவதாகவும், ஆலைகளை மூட அவர்கள் வலியுறுத்தி வருவதாகவும் புகார் தெரிவித்தார். புதிய வரிவிதிப்பினை உடனடியாகத் திரும்பப் பெற வலியுறுத்தி வேலைநிறுத்தத்தில் ஈடுபட உள்ளதாகவும் அவர் தெரிவித்தார்.